Rebecca Nedregotten Strand

Rebecca Nedregotten Strand (født 1980) er en norsk journalist, programleder og kulturminneforvalter. Hun var ansatt i NRK fra 2005 til 2017 og har siden 2021 vært ansatt i en prosjektstilling i reklamebyrået Apriil. Hun jobber samtidig med en doktorgrad ved avdelingen for mediefag ved Høgskolen i Volda.

 Liv og virke 
Strand er opprinnelig fra Ulsteinvik. I 2005 ble hun ansatt i NRK Hordalands kulturavdeling. Hun laget reportasjer for Norge Rundt og dokumentarprogrammene Kva er det med Flø? (vist i 2011) og Mi affære med Cliff Richard, og deltok i produksjonen av Norsk attraksjon med Linda Eide.Lene Bjånesøy Engh, Hemmelig forelsket i Cliff Richard i Bergens Tidende den 5. november 2010. Strand var også programleder for en episode i serien Åpen himmel; episoden hun laget dreide seg om å gå pilegrimsferd til Santiago de Compostela.

I 2012 utga hun ei bok om Sunnmøre.

Året etter, 2013, ble hun kjent som programleder for NRKs minutt for minutt-programmer Nasjonal Vedkveld og Nasjonal Strikkekveld, der Lise-May Spissøy var produsenten. I forbindelse med Grunnlovsjubileet i Norge i 2014 ledet hun NRK-sendingen 1814 på 24 timer minutt for minutt. I april 2017 ledet hun NRK-sendingen Reinflytting minutt for minutt sammen med kollegæn Ronald Pulk.Anne Gro Gaup: NRK gumpi jo gárvvis, fargga johttájit davás fra avvir.no den 6. april 2017.

Etter å ha vært programleder på sekvensen fra strekningen Eidsvoll–Voss for NRK-produksjonen Sommertoget sommeren 2017, og serien Kari-Anne på Røst (2017–2018)Kari-Anne på Røst på web. sluttet hun i NRK for å tiltre som informasjonssjef for Dovrefjell nasjonalpark. Den nye jobben var en prosjektstilling med arbeidsplass på Hjerkinn. Jobbskiftet fant sted like etter at hun hadde tatt en mastergrad i kulturminneforvaltning.Dovrefjell nasjonalparkstyre: Ny medarbeider på Hjerkinn Publisert 15. november 2017.  fra nasjonalparkstyre.no.  I 2021 er hun doktorgradsstudent i informasjonsvitenskap og media ved Universitetet i Bergen.Rebecca Nedrebotten Strand, prosjektside ved UiB.

 Familie 
Hun er søster av popsangeren Sylvia Strand, som representerte Kypros i Eurovision Song Contest 2010 og fikk femteplass.Marius Rosbach, - Kvelden blir en kjempefest  i Sunnmørsposten den 29. mai 2010.
 Utgivelser 


 Referanser 

 Eksterne lenker 


Kategori:Norske journalister
Kategori:Norske TV-produsenter
Kategori:Norske TV-programledere
Kategori:NRK-journalister
Kategori:Norske forfattere av reiseskildringer
Kategori:Norske kommunikasjonsfolk
Kategori:Programledere for NRK TV
Kategori:Personer fra Ulstein kommune